من بين الناس لولين لي دارو رياكسيون على كلاش “المتنبي” ديال ديزي دروس هو الرابور المعني بالأمر الأول الدون بيگ. مول “كحل وبيض” خلا الكلمات والهضرة كاملة لي جات ف 7 الدقايق، وداز ليه للموسيقى لي هي في الأصل من أغنية “مافيا” ديال الرابور ريك يدوس. الأغنية قديمة خرجات في 2009 وضاربة شي 11 مليون مشاهدة، والبيگ لقا منين يشد ديزي دروس وبقا عليه بهاشتاگ “Be creative”، حيت عزي عندو ستيلو مشهور ب”لي روميكس”، ونجحات لو “فوق الشواية” و”رد البال”. مول استوديو DBF بقا عاصر على ديزي بالستوريات، وكاين شي ستوريات كتبهم ومسحهم ديك ساعات. المهم القضية مازال سخونة، والوقت غادي تبين حوايج آخرين. 
البيگ كان أول المستمعين لكلاش ديزي دروس وجاوبو – تصاور